07/06/2018 | Administración LocalMunicipal
Dodro
Bases para a contratación laboral temporal dunha brigada de prevención e defensa contra incendios forestais (1 xefe de brigada, 3 peóns e 1 peón condutor) para a prestación do servizo de prevención e defensa contra os incendios forestais no ano 2018

Por Resolución da Alcaldía núm.139/2018 de data 01/06/2018, aprobáronse as bases reguladoras para a contratación laboral temporal dunha brigada de prevención e defensa contra incendios forestais (1 xefe de brigada, 3 peóns e 1 peón condutor) para a prestación do servizo de prevención e defensa contra os incendios forestais no ano 2018, que se transcriben a seguir: É obxecto desta convocatoria a contratación laboral temporal, a través do proceso de selección de concurso-oposición, DUN (1) XEFE DE BRIGADA, TRES (3) PEÓNS E UN (1) PEÓN CONDUTOR, para a formación da BRIGADA MUNICIPAL DE PREVENCIÓN E DEFENSA CONTRA OS INCENDIOS FORESTAIS, en virtude do Convenio de Colaboración subscrito entre a Consellería do Medio Rural e o Concello de Dodro para a participación na prevención e defensa contra os incendios forestais mediante a actuación de medios de prevención e defensa contra os incendios forestais durante os anos 2016-2017-2018, cofinanciado parcialmente co fondo Europeo Agrícola de desenvolvemento rural (FEADER) no marco do PDR de Galicia 2014 – 2020, todo elo de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, do 29 de abril, do emprego público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais disposicións de pertinente aplicación. O ámbito de actuación da brigada de prevención e defensa contra incendios será o municipal, sen prexuízo de que conforme á normativa aplicable, o persoal da brigada municipal participe nas operacións de extinción e de remate de incendios forestais, baixo o mando único operativo dependente da consellería competente en materia forestal cando así se decida por parte do mando único e conforme ao artigo 48.6 da Lei 3/2007 e o Pladiga. Os membros da brigada realizarán labores de prevención de incendios forestais, sempre que non sexan requiridos para a defensa destes, durante cada un dos meses de vixencia do contrato, con plena dispoñibilidade, incluíndo traballos en domingos, festivos es festas locais, así como as quendas de noite necesarias. As labores a desenvolver consistirán na realización dos seguintes traballos: - Traballos de vixilancia e defensa contra os incendios forestais: As brigadas colaborarán prioritariamente con respecto a outros traballos na defensa contra os incendios forestais integrándose no dispositivo do Distrito Forestal onde se sitúe o concello, segundo o disposto no artigo 47 da Lei 43/2003, de montes e no artigo 48.6 da lei 3/2007, de prevención e defensa contra os incendios forestais e o Plan de Prevención e Defensa contra os Incendios Forestais en Galicia (en adiante Pladiga). Así mesmo, cando concorran razóns extraordinarias, poderán colaborar na defensa de incendios declarados noutros ámbitos territoriais, dentro da Comunidade Autónoma de Galicia. - Labores encamiñadas á prevención que diminúan o risco de propagación e minoren os danos nos incendios, no caso de producirse. Estes traballos desenvolveranse en faixas de xestión de biomasa ou nos terreos forestais de titularidade municipal ou de propietario descoñecido, así como en vías e camiños forestais da súa titularidade cando non sexa posible mecanizar estes traballos. Os traballos consistirán en actuacións manuais en vías e camiños forestais, áreas cortalumes e faixas de xestión de biomasa mediante roza, rareo e eliminación de restos nos tres meses de operatividade da brigada ou a súa parte proporcional. Os restos procedentes destes traballos trituraranse mecanicamente, ou no caso de que non fora tecnicamente posible, poderán quedar acordoados. - Os traballos de extinción de incendios forestais serán prioritarios con respecto aos traballos de prevención. Os contratos de traballo serán de duración determinada e formalizaranse baixo a modalidade de “contrato por obra ou servizo determinado” previsto na lexislación vixente, sendo a duración da xornada 40 horas/semana, que se prestará en horario que se distribuirá segundo as necesidades e organización do servizo, en quendas, todos os días da semana, cos descansos que regulamentariamente correspondan. A duración dos contratos será de tres meses. Serán de aplicación aos contratos celebrados as causas de extinción dos contratos laborais previstas no Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade. Ter a nacionalidade española ou ser nacional dun Estado membro da Unión Europea, nos termos previstos no artigo 57 da Lei 7/2007, de 12 de abril, do Estatuto do Empregado Público. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade. Ter cumpridos 16 anos de idade e non exceder da idade máxima de xubilación. c) Capacidade funcional. Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. En consecuencia non padecer enfermidade ou defecto físico que impida o desenvolvemento das funcións do cargo. d) Habilitación. Non ter sido separado/a mediante expediente disciplinario do servizo de calquera das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabiltación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares as que desempeñaban no caso de persoal laboral, no que fora separado o inhabilitado. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Compatibilidade. Non atoparse incurso/a en ningunha das causas de incapacidade e incompatibilidade que determine a lexislación vixente. f) Titulación. Estar en posesión dalgunha das seguintes titulacións: - Para a praza de Xefe de Brigada: Enxeñeiro de Montes, Enxeñeiro Técnico Forestal, Técnico Superior en Xestión e Organización de Recursos Naturais e Paisaxísticos, Técnico en Traballos Forestais e Conservación do Medio Natural ou formación profesional equivalente, que deberá acreditar mediante documento oficial expedido polo organismo competente. - Para as prazas de peón de brigada e peón condutor: certificado de escolaridade ou equivalente ou outros superiores, que deberá acreditar mediante documento oficial expedido polo organismo competente. No caso de titulacións obtidas no estranxeiro, deberán aportar documento que acredite a súa homologación. g) Ademais, para as prazas de Xefe de Brigada e de Peón Condutor, é preciso estar en posesión de carné de conducir “B” Todos os requisitos esixidos nesta Base deberanse cumprir polos aspirantes na data en que remate o prazo de presentación de instancias, e mantelos ata o momento da formalización dos contratos.4.1.- As solicitudes para tomar parte neste proceso selectivo deberán facerse mediante instancia dirixida ao sr. Alcalde, en modelo que se facilitará no Rexistro Xeral da Corporación (modelo que se engade como Anexo III), e presentaranse no citado Rexistro en horas de oficina, durante o prazo de dez días naturais que se iniciará ao día seguinte ao da publicación do anuncio da convocatoria e destas bases no Boletín Oficial da Provincia. Tamén se publicará no Taboleiro de Anuncios da Casa do Concello e na páxina web do Concello de Dodro. Poderán, así mesmo remitirse, na forma determinada no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Neste caso, os/as concursantes deberán comunicalo, inescusablemente, mediante correo electrónico enviando un e-mail á dirección: info@concellodedodro. org durante o mesmo prazo que o de presentación de instancias, xa que de non facelo así, e de darse a circunstancia de non ter recibida a documentación no citado prazo, poderán ser excluídos do proceso selectivo. Se conforme a ese precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. A non presentación da solicitude en tempo e forma suporá a exclusión do/a aspirante.4.2.- Nas respectivas instancias, os aspirantes farán constar que reúnen todos e cada un dos requisitos establecidos na base 3º destas Bases, indicarán a praza/s ou categoría/s ás que optan (xefe de brigada, peón condutor ou peón brigada) e acompañarán inescusablemente os seguintes documentos: 4.2. a) Fotocopia compulsada do DNI ou documento identificativo.4.2. b) Fotocopia compulsada da titulación esixida para presentarse ao proceso conforme ao disposto na base terceira, apartado f). 4.2. c) Fotocopia compulsada do permiso de conducir categoría B, para aqueles aspirantes que opten as prazas de Xefe de Brigada e Peón Condutor.4.2. d) Certificado médico acreditativo de non padecer enfermidade ou defecto físico que impida exercer a función propia a desempeñar e que acredite estar en situación de poder desenvolver unha proba de esforzo físico.4.2. e) Relación dos méritos que alegados e relacionados no Anexo II para a súa validación na fase do concurso, que se acompañará da documentación orixinal (ou fotocopias autenticadas) acreditativas dos mesmos 4.2. f) Copia compulsada do título que exime a realización da proba de lingua galega.4.2. g) Declaración xurada de non ter sido despedido mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado para o desempeño de empregos ou cargos públicos por resolución xudicial.4.2. h) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente.4.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.4.4.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.1.- Rematado o prazo de presentación de instancias, o Alcalde ditará resolución aprobando a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, a citada resolución publicarase, a título informativo e complementario, na web municipal (www.concellodedodro.org) Os/as aspirantes excluídos/as dispoñen dun prazo de tres días hábiles, contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do artigo 69 da Lei 39/2015.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora do comezo do proceso selectivo, así como a composición do Órgano de selección. Así mesmo, a citada resolución publicarase, a título informativo e complementario, na web municipal (www.concellodedodro.org) 3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade co Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público e no artigo 59 da Lei 2/2015 do 29 de abril, do emprego público de Galicia e en atención ó principio de imparcialidade e profesionalidade dos seus membros. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Os membros do Tribunal Cualificador que se designen para xulgar as respectivas probas selectivas actuarán conforme o artigo 19 da Lei 40/2015, do 1 de outubro, do Réxime Xurídico do Sector Público, o artigo 59 da Lei 2/2015, do 29 de abril, de emprego público de Galicia e o artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa aprobación da lista definitiva de admitidos/as e excluídos/as e a composición do tribunal, que se publicará no taboleiro de anuncios do Concello e a título informativo e complementario, na web do concello (www.concelodedodro.org) O sistema de selección é o de CONCURSO-OPOSICIÓN, que consistirá na realización das fases que se refiren a continuación. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. Os/as aspirantes serán convocados/as en chamamento único, quedando decaídos no seu dereito aqueles que non comparezan, salvo casos de forza maior debidamente xustificados e apreciados discrecionalmente polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade. A orde de actuación dos/das aspirantes será alfabético. A publicación dos resultados obtidos por cada aspirante en cada un dos exercicios, así como o anuncio convocando os/as aspirantes para a celebración de cada exercicio, farase no Taboleiro de Anuncios da Casa do Concello e a título informativo e complementario, na web do concello (www.concelodedodro.org) O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación dos orixinais ou fotocopias, de acordo co baremo que se inserta como Anexo II destas bases para cada unha das categorías ofertadas. Ningún mérito poderá ser puntuado en máis dun apartado. A documentación que haberá de presentarse para xustificar os méritos que se alegan para a súa valoración conforme aos baremos que se indican a continuación, será a seguinte en cada caso. A experiencia profesional xustificarase presentando a vida laboral mais copia compulsada do contrato de traballo, dun certificado de empresa ou calquera outro certificado ou documento oficial que acredite, de xeito fidedigno o tempo traballado e a categoría profesional desempeñada. Non se computarán as fraccións inferiores a un mes. En todos os casos os meses consideraranse de 30 días naturais. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Os méritos alegados polos/as aspirantes deberán acreditarse mediante fotocopia compulsada de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar, con suficiente claridade, o seu contido básico. No suposto de non acreditarse a duración dos cursos, éstes non se valorarán. O mesmo curso recibido en máis dunha ocasión só computará unha vez. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior. Os cursos que, a xuízo do Tribunal, non estean debidamente acreditados ou non teñan relación coas funcións propias da praza, non serán valorados. Os cursos de formación sobre prevención de riscos laborais serán puntuados segundo o previsto no apartado correspondente a prevención de riscos laborais. A experiencia como voluntario nunha agrupación de voluntarios de protección civil acreditarase cun certificado da agrupación de voluntarios onde se recolla o tempo que leva prestando servizos en prevención e defensa contra os incendios forestais. A súa realización deberá xustificarase mediante fotocopia compulsada dos documentos oficiais que os acrediten, nos mesmos termos que o previsto no parágrafo anterior. Será preciso presentar un informe do Servizo Público de Emprego que acredite a permanencia na situación de desemprego e a duración da mesma. Nas categorías en que se valore este mérito deberá achegarse fotocopia do permiso de conducir da categoría que corresponda. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello e, de ser posible, na súa páxina web. Co resultado das citadas puntuacións comunicarase a data, hora e lugar de celebración da fase de oposición. A puntuación obtida na fase de concurso non terá carácter eliminatorio e no poderá terse en conta para superar o exercicio da fase de oposición. Consistirá na realización dos seguintes exercicios: De carácter obrigatorio e eliminatorio. Consistirá na realización dunha proba práctica sobre as funcións a desenvolver que será determinada polo Tribunal Cualificador no momento da súa realización. Este exercicio ten carácter obrigatorio e eliminatorio e valorarase ata o máximo de 6 puntos, sendo necesario para non quedar eliminado obter unha puntuación mínima de 3 puntos. Serán excluídos os que non concorran á realización do mesmo. De carácter obrigatorio e eliminatorio. Está dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos as probas que consideren mais adecuadas para tal comprobación. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 3 (para aquelas persoas que se presenten ao posto de xefe de brigada) e CELGA 2 (para aquelas persoas que se presenten aos postos de peóns ou de peón condutor) ou equivalentes debidamente homologados polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007. A cualificación final virá determinada pola suma da puntuación obtida en cada un dos apartados baremables da fase de concurso. Concluída a cualificación final do proceso selectivo, o Tribunal publicará no citado taboleiro de anuncios do Concello o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación coa acta de sesión, ao Alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). De se producir empate na puntuación final, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación acadada no exercicio da oposición, en segundo lugar a puntuación acadada na experiencia profesional no concurso de valoración de méritos, en terceiro lugar a puntuación acadada na formación complementaria no concurso de valoración de méritos, e en cuarto lugar (neste caso soamente para un suposto de empate nos postos de peóns) a puntuación acadaba na experiencia como voluntario en agrupacións de voluntarios de protección civil no concurso de valoración de méritos. De persistir o empate, dirimirase por sorteo público a celebrar ante o Tribunal Cualificador, do que se levantará a correspondente acta. Na acta do tribunal incluirase unha relación dos/as aspirantes, por orde de puntuación, que tendo superado o exercicio da oposición, no seu caso, non foran incluídos na listaxe de aprobados/as e proposta de contratación para cada unha das categorías ofertadas, aos efectos de poder, se así se estima, ser contratados eventualmente, para cubrir provisionalmente as vacantes que se produzan ou as ausencias por aproveitamento de licenzas regulamentarias, necesidades do servizo, etc., ou por se fose necesario cubrir algunha baixa ou renuncia dos/as seleccionados/as. A confección desta relación de aspirantes para a provisións temporais, será aprobada por Decreto da Alcaldía e publicada no taboleiro de anuncios do Concello. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. Alcalde queda autorizado a convocalo novamente cantas veces fose necesario, de conformidade coas presentes bases. Previamente ao nomeamento para a contratación, os aspirantes propostos para a contratación deberán pasar por un recoñecemento médico e unha proba física de esforzo para garantir as súas condicións de saúde para o traballo a realizar. Os compoñentes da brigada tamén teñen que realizar un curso teórico-práctico de formación sobre prevención e defensa contra os incendios forestais de 16 horas. Este curso será obrigatorio, aínda que os compoñentes da brigada xa o recibisen en anos anteriores. Todo isto de conformidade co disposto no Convenio de colaboración subscrito entre a Consellería do Medio Rural e o Concello de Dodro para a participación na prevención e defensa contra os incendios forestais mediante a actuación de medios de prevención e defensa, cofinanciado parcialmente co fondo Europeo Agrícola de desenvolvemento rural (FEADER) no marco do PDR de Galicia 2014-2020 As probas referidas nesta base deberán superarse para a realización da contratación. No caso de que o aspirante proposto non supere as referidas probas, non poderá procederse ao seu nomeamento e posterior contratación e acudirase á lista de reserva segundo a orde establecida na mesma. No prazo de tres días hábiles seguintes á data da publicación do resultado da selección, os/as aspirantes seleccionados/as deberán xustificar que reúnen os requisitos esixidos na Base terceira desta convocatoria, presentando os documentos que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido despedido mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado para o desempeño de empregos ou cargos públicos por resolución xudicial. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. Así mesmo, deberán poñer en coñecemento do Concello o seu número de afiliación á Seguridade Social e un número de conta bancaria do que sexan titulares, para os efectos do pago da correspondente nómina. Se dentro do prazo indicado, salvo casos de forza maior, algún dos aspirantes propostos non presentara a súa documentación ou non acreditara reunir os requisitos esixidos, non se poderá proceder ó seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Á visita da proposta do Tribunal e constatado que os aspirantes acreditaron os requisitos esixidos para acceder as prazas que se convocan e superada a proba de esforzo físico e o curso teórico-práctico referido na base oitava, o Alcalde resolverá o procedemento selectivo decidindo a contratación como persoal laboral con contrato temporal por obra ou servizo. Previamente á sinatura dos contratos, os/as aspirantes contratados/as deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Os/as aspirantes seleccionados/as deberán incorporarse aos seus postos de traballo no prazo máximo de tres días naturais desde que sexan requiridos para elo. Quen no prazo indicado non formalice o contrato sen causa xustificada quedará na situación de cesante, con perda de todos os dereitos derivados da convocatoria e do nomeamento conferido. Mentres non se formalicen os respectivos contratos e non se incorporen aos postos de traballo, os/as aspirantes non terán dereito a percepción económica de ningunha clase. No suposto de que os/as seleccionados/as non presenten a documentación requirida ou ben renuncien ao posto obtido, ou ben non superen o recoñecemento médico así como o curso teórico-práctico de formación sobre prevención e defensa contra os incendios forestais, as propostas de contratación efectuarase aos seguintes da listaxe complementaria de reserva a que se fai referencia na cláusula 8ª destas bases Período de proba. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do texto refundido da Lei do Estatuto dos Traballadores, e estarán suxeitas á lexislación laboral pertinente. Agás a convocatoria, que se publicará segundo se establece na base 4ª, a publicidade dos distintos actos derivados deste proceso selectivo, así como as comunicacións a que dese lugar, realizaranse, exclusivamente, a través do taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausurado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, do 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Dodro, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos datos persoais enviando unha solicitude por escrito, acompañada de fotocopia de DNI, dirixida ao Concello de Dodro, LG. Tallós, núm.32, 15981-Dodro. Primeira.- Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, na Lei Reguladora das Bases de Réxime Local, na Lei de Administración Local de Galicia, na Lei 2/2015, do 29 de abril, do Emprego Público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde o día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. Cuarta.- Sen prexuízo do carácter administrativo dos actos que integran o procedemento da selección fiscalizables ante a xurisdición contencioso-administrativo, o réxime xurídico dos contratos será a da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos. I. A.1) Experiencia Profesional (ata un máximo de 2,00 puntos): Por traballos realizados como xefe de equipo/capataz/peón en brigadas contra incendios e/ou capataz/peón de Grupo Municipais de Intervención Rápida ou de Grupo Municipal de Emerxencias, Técnicos en protección civil ou postos con similares funcións: a) Na Administración Pública: 0,20 puntos/mes b) Na empresa privada: 0,10 puntos/mes I. A.2) Formación Profesional (ata un máximo de 1,00 puntos): Por asistencia a cursos relacionados có posto de traballo convocado (protección civil, prevención e defensa contra incendios forestais, seguridade e mantemento de maquinaria forestal, conservación e defensa das masas forestais, prevención de riscos laborais ou similares), e organizados ou financiados, ben por unha Administración Pública, unha Universidade ou impartidos por empresas privadas homologados por unha Administración Pública: - Por cursos de 10 a 20 horas de duración: 0,10 puntos. - Por cursos de 21 a 40 horas de duración: 0,20 puntos. - Por cursos de 41 a 100 horas de duración: 0,30 puntos. - Por cursos de máis de 100 horas de duración: 0,40 puntos. I. A.3) Ser titular de permisos de conducir (ata un máximo de 0,50 puntos): Por estar en posesión de permisos de conducir, diferentes e a maiores do requirido como requisito dos aspirantes na base terceira, apartado g): 0,25 puntos por cada un deles, ata un máximo de 0,50 puntos. I. A.4) Demandante de Emprego (ata un máximo de 0,50 puntos): Por cada mes de antigüidade como demandante de emprego: 0,10 por mes ata un máximo de 0,50 puntos II. B.1) Experiencia profesional (ata un máximo de 2,00 puntos): Por traballos realizados como xefe de equipo/capataz/peón en brigadas contra incendios e/ou capataz/peón de Grupo Municipais de Intervención Rápida ou de Grupo Municipal de Emerxencias, Técnicos e protección civil ou postos con similares funcións: a) Na Administración Pública: 0,20 puntos/mes b) Na empresa privada: 0,10 puntos/mes I. B.2) Formación profesional (ata un máximo de 1 puntos): Por asistencia a cursos relacionados có posto de traballo convocado (protección civil, prevención e defensa contra incendios forestais, seguridade e mantemento de maquinaria forestal, conservación e defensa das masas forestais, prevención de riscos laborais ou similares), e organizados ou financiados, ben por unha Administración Pública, unha Universidade ou impartidos por empresas privadas homologados por unha Administración Pública: - Por cursos de 10 a 20 horas de duración: 0,10 puntos. - Por cursos de 21 a 40 horas de duración: 0,20 puntos. - Por cursos de 41 a 100 horas de duración: 0,30 puntos. - Por cursos de máis de 100 horas de duración: 0,40 puntos. I. B.3) Ser titular de permisos de conducir (ata un máximo de 0,50 puntos): Por estar en posesión de permisos de conducir, diferentes e a maiores do requirido como requisito dos aspirantes na base terceira, apartado g): 0,25 puntos por cada un deles, ata un máximo de 0,50 puntos. I. B.4) Demandante de Emprego (ata un máximo de 0,50 puntos): Por cada mes de antigüidade como demandante de emprego: 0,10 por mes ata un máximo de 0,50 puntos. I. C.1) Experiencia Profesional. (ata un máximo de 1,50 puntos): Por traballos realizados como xefe de equipo/capataz/peón en brigadas contra incendios e/ou capataz/peón de Grupo Municipais de Intervención Rápida ou de Grupo Municipal de Emerxencias, Técnicos en protección civil ou postos con similares funcións: a) Na administración Pública: 0,20 puntos/mes b) Na empresa privada: 0,10 puntos/mes I. C.2) Formación Profesional (ata un máximo de 1,00 puntos): Por asistencia a cursos relacionados có posto de traballo convocado (protección civil, prevención e defensa contra incendios forestais, seguridade e mantemento de maquinaria forestal, conservación e defensa das masas forestais prevención de riscos laborais ou similares), e organizados ou financiados, ben por unha Administración Pública, unha Universidade ou impartidos por empresas privadas homologados por unha Administración Pública: - Por cursos de 10 a 20 horas de duración: 0,10 puntos. - Por cursos de 21 a 40 horas de duración: 0,20 puntos. - Por cursos de 41 a 100 horas de duración: 0,30 puntos. - Por cursos de máis de 100 horas de duración: 0,40 puntos. I. C.3) Experiencia como voluntario en agrupacións de voluntarios de protección civil prestando servizos en prevención e defensa contra os incendios forestais (ata un máximo de 0,50 puntos): Por cada mes completo desempeñando funcións de voluntario de protección civil nunha agrupación de voluntarios de protección civil prestando servizos en prevención e defensa contra os incendios forestais: 0,10 puntos por mes completo. I. C.4) Ser titular do permiso de conducir B: 0,50 puntos. I. C.5) Demandante de emprego (ata un máximo de 0,50 puntos): Por cada mes de antigüidade como demandante de emprego: 0,10 por mes ata un máximo de 0,50 puntos. (rúa/lugar, número, código postal e localidade, aos efectos de notificacións) (no que autoriza a facer as comunicacións que se consideren) (no que autoriza a facer as comunicacións que se consideren) Coñecedor/a da convocatoria para a contratación laboral temporal dunha BRIGADA DE PREVENCIÓN E DEFENSA CONTRA OS INCENDIOS FORESTAIS (1 XEFE DE BRIGADA, 3 PEÓNS E 1 PEÓN CONDUTOR) PARA A PRESTACIÓN DO SERVIZO DE PREVENCIÓN E DEFENSA CONTRA OS INCENDIOS FORESTAIS NO ANO 2018, e considerando que reúno todos e cada un dos requisitos establecidos na Base terceira da convocatoria, referidos ao/s posto/s de:  XEFE DE BRIGADA  PEÓN  PEÓN CONDUTOR (Marque cun X o/s posto/s para o/s que presenta a súa solicitude) SOLICITA, a súa admisión ás probas de referencia, para o que acompaña a documentación prevista na Base cuarta das que rexen o proceso selectivo. (márquese cunha X á documentación presentada)  Fotocopia compulsada do DNI ou documento identificativo.  Fotocopia compulsada da titulación esixida para presentarse ao proceso conforme ao disposto na base terceira, apartado f).  Fotocopia compulsada do permiso de conducir categoría B, para aqueles aspirantes que opten as prazas de Xefe de Brigada e Peón Condutor.  Certificado médico acreditativo de non padecer enfermidade ou defecto físico que impida exercer a función propia a desempeñar e que acredite estar en situación de poder desenvolver unha proba de esforzo físico.  Relación dos méritos alegados e relacionados no Anexo II para a súa validación na fase do concurso, que se acompañará da documentación orixinal (ou fotocopias autenticadas) acreditativas dos mesmos.  Copia compulsada do título que exime a realización da proba de lingua galega.  Declaración xurada de non ter sido despedido mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado para o desempeño de empregos ou cargos públicos por resolución xudicial.  Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. Declara coñecer as Bases que rexen a presente convocatoria, polo que se compromete ó seu cumprimento (LUGAR, DATA E SINATURA) AO ALCALDE DO CONCELLO DE DODRO Dodro, 1 de xuño de 2018 O alcalde Valentín Alfonsín Somoza